กรณีศึกษา “เชื่อแป้ง” กลยุทธ์ซีอีโอมาร์เก็ตติง สะท้อนตัวตนของเมืองไทยประกันภัย
“คำพูด” ถือเป็นหนึ่งในเครื่องหมายที่แสดงความเชื่อมั่น โดยเฉพาะสำหรับธุรกิจประกัน  ที่ไม่ว่าลูกค้าคนนั้นจะอยู่ในวัยไหน ทำธุรกิจอะไร   พวกเขาต่างก็ต้องการความมั่นใจว่าจะได้รับการดูแล รวมถึงความคุ้มครอง  เมื่อเกิดเหตุการณ์ไม่คาดฝันขึ้นทั้งนั้น
2 มี.ค. 2565

กรณีศึกษา “เชื่อแป้ง” กลยุทธ์ซีอีโอมาร์เก็ตติง สะท้อนตัวตนของเมืองไทยประกันภัย
เมืองไทยประกันภัย x ลงทุนแมน
“คำพูด” ถือเป็นหนึ่งในเครื่องหมายที่แสดงความเชื่อมั่น โดยเฉพาะสำหรับธุรกิจประกัน 
ที่ไม่ว่าลูกค้าคนนั้นจะอยู่ในวัยไหน ทำธุรกิจอะไร
พวกเขาต่างก็ต้องการความมั่นใจว่าจะได้รับการดูแล รวมถึงความคุ้มครอง 
เมื่อเกิดเหตุการณ์ไม่คาดฝันขึ้นทั้งนั้น
วันนี้ เรามาดูแคมเปญของเมืองไทยประกันภัย หนึ่งในแบรนด์ประกัน ที่คอยย้ำและให้ความสำคัญกับเรื่องคำพูด และความน่าเชื่อถือ ตลอดระยะเวลาที่ผ่านมา
กับแคมเปญ “เชื่อแป้ง” กลยุทธ์ซีอีโอมาร์เก็ตติง ที่วางมาดามแป้ง 
หรือคุณนวลพรรณ ล่ำซำ ให้เป็นสัญลักษณ์ของความน่าเชื่อถือของบริษัท 
เมืองไทยประกันภัย มีประวัติมายาวนานขนาดไหน
แล้วซีอีโอมาร์เก็ตติง มีหน้าตาเป็นอย่างไร ?
ลงทุนแมนจะเล่าให้ฟัง
ในช่วงที่ผ่านมา เราจะเห็นได้ว่าวิกฤติการณ์โรคระบาดโควิด 19 เรียกได้ว่าเป็นภัยร้ายแรงสำหรับประชากรทั่วโลก รวมถึงส่งผลกระทบต่อหลายธุรกิจ
ร้ายแรงในระดับชีวิต
ร้ายแรงในระดับที่หากใครไม่สามารถปรับตัวได้ทัน ก็อาจจะต้องล้มเลิกกิจการ หรือปล่อยให้บริษัทล้มละลาย
เรื่องดังกล่าว กลับกลายมาเป็นประโยชน์ต่อธุรกิจประกันในช่วงแรก
ที่หลายบริษัทสามารถสร้างผลประกอบการ ทำรายได้และกำไร เป็นสถิติสูงสุดตั้งแต่ก่อตั้งบริษัทมา
แต่ในเวลาต่อมา ด้วยแคมเปญและแบบประกันที่สุดโต่ง ก็ได้ทำให้บริษัทประกันหลายแห่งเผชิญกับวิกฤติสภาพคล่อง วิกฤติสถานะทางการเงินของบริษัทด้วยมือตัวเอง
ร้ายแรงกว่านั้นคือ ความเชื่อมั่นและความคุ้มครองที่ผู้ทำประกันควรจะได้รับ กลับกลายเป็นเศษกระดาษที่ไร้ค่า ไม่ได้ให้ความคุ้มครองอะไรเลย
เรื่องนี้เอง สะท้อนให้เห็นว่า “ความรับผิดชอบ” เป็นส่วนประกอบสำคัญสำหรับธุรกิจประกันที่จะทำให้ทั้งบริษัท และลูกค้า มีความน่าเชื่อถือ และอยู่ร่วมกันได้อย่างมั่นใจ ในระยะยาว
เมืองไทยประกันภัย เป็นธุรกิจประกันสัญชาติไทย ที่ดำเนินธุรกิจมาตั้งแต่ปี 2475 หรือราว 90 ปี
และอยู่ในแนวหน้าของอุตสาหกรรมประกันภัยมาโดยตลอด
สะท้อนให้เห็นว่า นอกจากบริษัทจะได้รับความไว้วางใจ จากผู้ทำประกันเพิ่มขึ้นแล้ว ก็ยังสามารถสร้างผลตอบแทน ขยายมูลค่าพอร์ตการลงทุน เพื่อครอบคลุมการเอาประกันของลูกค้า ได้อย่างมีประสิทธิภาพมากขึ้นด้วย เช่นกัน
ที่ผ่านมา บริษัทมีวิสัยทัศน์คือการเป็นผู้นำทางธุรกิจ ใส่ใจพันธมิตร คิดสรรค์สร้าง เน้นคุณภาพและบริการ ภายใต้หลักธรรมาภิบาล
จนมาถึงยุคภายใต้การบริหารของซีอีโอมาดามแป้ง ถือเป็นยุคใหม่ ที่ได้เข้ามาพิสูจน์ให้เห็นถึงบทบาทใหม่ ของประกันภัยในโลกยุคดิจิทัล ที่มีกลยุทธ์การสื่อสารกับคนไทยด้วยวิธี “ซีอีโอมาร์เก็ตติง”
ที่ได้ใช้ซีอีโอ มาเป็นแม่เหล็กของแบรนด์ ผ่านตัวตนของมาดามแป้ง 
ที่ปัจจุบัน มีบทบาทหน้าที่หลากหลาย ไม่ว่าจะเป็น
- ประธานสโมสรฟุตบอลการท่าเรือ เอฟซี
- ผู้จัดการทีมฟุตบอลทีมชาติไทย
ทั้งยังเป็นประธานกรรมการมูลนิธิ และเป็นผู้บริหาร ที่มีไลฟ์สไตล์การทำงานที่ทำอะไรทำจริง พูดคำไหนคำนั้น จนได้รับการยอมรับและเป็นที่ไว้วางใจของสาธารณชน รวมไปถึงคู่ค้าทางธุรกิจ
“ให้ใจ ให้จนสุด”
เป็นหลักการทำงานด้วยใจแลกใจ และมองลูกค้าเปรียบเสมือนเพื่อน และคนในครอบครัวเดียวกัน
“ยิ้มได้ เมื่อภัยมา”
เป็นการย้ำว่า แบรนด์เมืองไทยประกันภัย พูดคำไหนคำนั้น เพื่อสร้างความเชื่อมั่นให้กับลูกค้าและพันธมิตร ในวันที่ต้องเผชิญกับเหตุการณ์ไม่คาดฝันไม่ว่าเมื่อไร
และสุดท้ายเลย “เชื่อแป้ง เชื่อเมืองไทยประกันภัย”
แคมเปญ CEO Marketing ของเมืองไทยประกันภัยที่สะท้อน Personal Branding  ของมาดามแป้ง และตอกย้ำจุดยืน ที่ว่าแบรนด์เมืองไทยประกันภัย จะเป็นผู้ที่อยู่คู่คนไทยทุกวิกฤติ และมั่นใจได้ว่าการรับประกันของบริษัท จะมีมาตรฐานและอยู่คู่สังคมไทยไปได้อีกนาน
ตลอดระยะเวลาที่ผ่านมากว่า 90 ปี เรียกได้ว่าเมืองไทยประกันภัย เป็นแบรนด์ที่ผ่านวิกฤติร่วมกับคนไทยมานับครั้งไม่ถ้วน ทั้งเหตุการณ์น้ำท่วมใหญ่ สึนามิ เหตุเพลิงไหม้ เหตุก่อการร้าย มาจนถึงวิกฤติโรคระบาด ณ ตอนนี้
และบริษัทยังคงสามารถเติบโต พร้อมทั้งได้รับความเชื่อมั่นจากลูกค้า ที่ยังคงมีให้กับบริษัทมาอย่างสม่ำเสมอ
นอกจากจะตอกย้ำในเรื่องของความมั่นใจให้กับเมืองไทยประกันภัยแล้ว ยังมุ่งมั่นที่จะส่งต่อความจริงใจของแบรนด์ ผ่านผลิตภัณฑ์และบริการที่หลากหลาย
ทั้งประกันภัยรถยนต์ ประกันภัยอุบัติเหตุและสุขภาพ ประกันอัคคีภัย ที่เข้าถึงความต้องการของผู้บริโภคทุกกลุ่ม ทุกวัย ทุกพื้นที่ 77 จังหวัดทั่วประเทศไทย
ซึ่งให้ความคุ้มครองแบบครบครัน เพื่อรองรับกับวิกฤติต่าง ๆ ที่จะผ่านเข้ามาโดยไม่ทันตั้งตัว
หากเราจะเลือกผู้ที่คอยรับผิดชอบ เหตุการณ์ไม่คาดฝันในช่วงชีวิตของเรา
การที่เราจะเลือกแบรนด์ ที่มีวิสัยทัศน์เรื่องความเชื่อมั่น เรื่องของคำพูด
เรื่องคุณภาพและบริการ ภายใต้หลักธรรมาภิบาล 
แบรนด์ของมาดามแป้ง หรือเมืองไทยประกันภัย 
ก็น่าจะเป็นหนึ่งในแบรนด์ ที่เราพูดถึงกัน อย่างไม่ต้องสงสัย..
#เชื่อแป้ง #เชื่อเมืองไทยประกันภัย #ให้ใจให้จนสุด
#เมืองไทยประกันภัย #คำไหนคำนั้น
#ยิ้มได้เมื่อภัยมา
ติดตามผลิตภัณฑ์และบริการของเมืองไทยประกันภัยได้ที่ 
 
โทร. 1484 หรือเพิ่มเพื่อน @mtifriend ผ่าน LINE